העמוד מלווה את פעילות המפלגה, מסקר את פעילותה בדרכים, כנסי המתנדבים ומסעות המפלגה בארץ. העמוד אינו עוסק כלל באג'נדה של המפלגה, ולא ניתן להבין ממנו מה מצע המפלגה כמעט בשום תחום.
בעמוד בולטות בעיקר סיסמאות ופוסטים נגד המתחרים וכאלו שקוראים למהפך. אך אין בו כלל הסברים מדוע להצביע למחנה הציוני, אין כלל הפניות או ציטוטים ממצע המפלגה.
בעמוד של לבני מרבים להעלות תוצאות של סקרים.
אין תגובות של ציפי בעמוד, בשמה מגיב פרופיל של המחנה הציוני.
בעמוד הליכוד משתפים פוסטים של חברי המפלגה ומוצגים בו פוסטים של ה"ליכודניקים", אזרחים תומכי ליכוד, שמסבירים מדוע הם יצביעו לליכוד וכן תיעוד של הפעילות בשטח. בעמוד מרבים לפרסם תגובות כנגד הקמפיין ש"מתנהל" כנגד ראש הממשלה יו"ר המפלגה.
בעמוד מופיעות גם תגובות לא מחמיאות, שאינן נמחקו.
בנט מתייחס למגיבים בעמוד ומתייחס אליהם בשפתו הבלתי פורמלית ( שלדעתינו מתאימה מאוד לפלטפורמה).
בעמוד של מפלגת יש עתיד בולטות שתי מגמות עיקריות: הזמנות של פעילי המפלגה והגולשים לכנסי המפלגה השונים,סיקור של כנסים אלו. וכן שיתוף פוסטים העוסקים ביו"ר המפלגה יאיר לפיד, בהופעותיו השונות בשטח ובתקשורת.
בעמוד של מפלגת כולנו בולטת מאוד העובדה שהוא מרבה לתקוף את המתחרים ובעיקר את יאיר לפיד. העמוד בולט באג'נדה הכלכלית חברתית שלו ופועל למינויו של יו"ר המפלגה כחלון לשר האוצר. בעמוד מוצגים מועמדי המפלגה לכנסת האנונימיים יחסית אך בולט מאוד בהעדרו מספר 2 ברשימה יואב גלנט.
בעמוד של משה כחלון הוא מרבה לדון בנושאים הכלכליים חברתיים כחלק מהדרך שלו להגשמת המטרה להתמנות לשר האוצר לאחר הבחירות ( אמירה זו באה לידי ביטוי גם בקאבר של העמוד) בניגוד לעמוד המפלגה, בעמוד של כחלון אין כמעט התייחסות ליריביו ( למעט השוואות בודדות בינו ובין יאיר לפיד ואמירה כללית כלפי אלו שאומרים שכחלון כבר סגר דילים עם השמאל).
לדעתינו ניתן היה להשתמש בפייסבוק בצורה נבונה יותר על מנת להעביר את האג'נדות ואת התכניות לעתיד של המועמדים והמפלגות בראשיהן הם עומדים, כמו למשל לשתף קטעים נרחבים יותר ובתדירות גבוהה יותר מהמצעים ולקשר אליו.
העמוד הטוב ביותר לדעתינו הוא של נפתלי בנט שמנצל את חוסר האמצעיות שהפייסבוק מאפשר ופונה באמצעותה למצביעים, לעומת זאת העמוד הכי פחות מוצלח לטעמינו הוא דווקא העמוד של המפלגה של בנט –הבית היהודי.
מה דעתכם האם עמודי הפייסבוק של המתמודדים השונים, יכולים להשפיע על עמדתכם בבחירות?
ייאמר לזכותו של בנט, שהוא כן מדבר על המצע שלו, ושם מספר פעמים לינק לאיך שהם רואים את פתרון הסכסוך ומה הם מציעים.